A Bíróság elnökének 2012. március 29‑i végzése – Gollnisch kontra Parlament
(C‑569/11. P(R). sz. ügy)
„Fellebbezés – Ideiglenes intézkedés iránti kérelem – Kiváltságok és mentességek – Az Európai Parlament tagja mentelmi jogának felfüggesztése – Végrehajtás felfüggesztése iránti kérelem – Sürgősség”
1.                     Fellebbezés – Jogalapok – A Törvényszék előtt felhozott jogalapok és érvek egyszerű megismétlése – Elfogadhatatlanság (EUMSZ 256. cikk;
a Bíróság alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont) (vö. 18., 19. pont)
2.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
Sürgősség – Súlyos és helyrehozhatatlan kár – Bizonyítási teher – A kár jövőbeli és bizonytalan eseményektől függő megvalósulása
– A sürgősség hiánya (EUMSZ 278. cikk és EUMSZ 279. cikk) (vö. 27. pont)
Tárgy
A Törvényszék elnökének a T‑346/11. R. sz., Gollnisch kontra Parlament ügyben 2011. szeptember 30‑án hozott végzése ellen
benyújtott fellebbezés.
Rendelkező rész
1)
A Bíróság elnöke a fellebbezést elutasítja.
2)
A Bíróság elnöke B. Gollnischt kötelezi a költségek viselésére.